3. การประกอบธุรกิจของแต่ละสายผลิตภัณฑ์

3.1 โครงสร้างพื้นฐานในการให้บริการอินเทอร์เน็ตของบริษัท ประกอบด้วย 3 ส่วนหลักคือ

-   ส่วนเครือข่ายอินเทอร์เน็ตหลัก (Internet backbone)

-   ส่วนเชื่อมต่อวงจรภายในประเทศ (Domestic Connectivities)

-   ส่วนเชื่อมต่อวงจรระหว่างประเทศ (International Connectivities)

-   ส่วนเครือข่ายอินเทอร์เน็ตหลัก (Internet backbone)

โครงสร้างเครือข่ายอินเทอร์เน็ตหลักของบริษัท
ประกอบด้วยเครือข่ายที่ให้บริการในเขตกรุงเทพมหานคร และปริมลฑล
บริษัทได้จัดให้มีพื้นที่ในการให้บริการเครือข่าย 2 แห่ง ได้แก่บริเวณชั้น 12 ของอาคารบางกอกไทย
ทาวเวอร์ และชั้น 10 ของอาคารไทยซัมมิท ทาวเวอร์ พื้นที่ในการให้บริการเครือข่ายทั้ง 2
แห่งถูกออกแบบมาถูกต้องตามหลักสถาปัตยกรรม
โดยคำนึงถึงการใช้งานและศักยภาพสูงสุดในการให้บริการเป็นหลัก

อาคารทั้ง 2 เชื่อมต่อกันด้วยระบบ High speed gigabit backbone ที่ความเร็ว 1,000
Mbps จำนวน 3 เส้นทาง และจัดให้มีวงจรสำรองระหว่างอาคารผ่านเครือข่าย MetroLAN
เพื่อให้ระบบสามารถทำงานทดแทนกันได้ (Redundancy)
และช่วยเสริมประสิทธิภาพในภาวะการทำงานพร้อม ๆ กัน (Load sharing)
ทางด้านอุปกรณ์เครือข่าย บริษัทได้จัดเตรียมอุปกรณ์ที่มีประสิทธิภาพการทำงานสูง
ทั้งทางด้านเทคโนโลยี และด้านนวัตกรรม
ซึ่งได้รับการรับรองตามมาตรฐานสากลเพื่อให้ผู้ใช้บริการมั่นใจในระบบ Infrastructure และ
Facility ต่าง ๆ ของบริษัท

บริษัทนำเทคโนโลยี Ultra hi-speed Internet
มาใช้เพื่อเชื่อมต่อเครือข่ายความเร็วสูงไปยังเขตอุตสาหกรรมซอฟต์แวร์ประเทศไทย (Software
Park Thailand) อุทยานวิทยาศาสตร์ประเทศไทย (Thailand Science Park)
และเครือข่าย MetroLAN ซึ่งเป็นเครือข่ายการให้บริการอินเทอร์เน็ตความเร็วสูงของบริษัท
ไปยังอาคารสำนักงานในเขตกรุงเทพมหานครและปริมณฑล ครอบคลุมพื้นที่การให้บริการกว่า 1
ล้านตารางเมตร เน้นให้บริการในย่านธุรกิจที่สำคัญ เช่น เพลินจิต สีลม สาทร เป็นต้น
ทั้งนี้บริษัทสามารถให้บริการได้ครอบคลุมทั่วทุกภูมิภาคของประเทศไทย
โดยการเชื่อมต่อสัญญาณเครือข่ายหลักของบริษัท ผ่านทางสำนักงานสาขาทั้ง 8 แห่ง
นอกจากนี้ได้นำเทคโนโลยีแบบ Gigabit Ethernet ที่ความเร็ว 1,000 Mbps
แบบหลายเส้นทางมาใช้เพื่อเพิ่มความเร็วของเครือข่าย และทำให้เครือข่ายมีเสถียรภาพมากยิ่งขึ้น

บริษัทมี IP address ที่ได้รับการจัดสรรจากศูนย์สารสนเทศเครือข่ายเอเซีย-แปซิฟิก (APNIC:
Asia Pacific Network Information Center) เพื่อให้บริการลูกค้าได้ทั้งสิ้น 864 Class
C ( 1 Class C เท่ากับ 256 IP address ซึ่งสามารถให้บริการลูกค้าได้ 254 ราย) ณ สิ้นปี
2550 จากการวัดของ Routing Arbiter Database บริษัทมี IP address
ที่ได้รับการจัดสรรเอง รวมทั้ง IP address ของลูกค้าที่บริษัทบริหารเครือข่ายอินเทอร์เน็ตให้
รวมทั้งสิ้น 1,120 Class C

ส่วนเชื่อมต่อวงจรภายในประเทศ (Domestic Connectivities)

บริษัทเชื่อมต่อเครือข่ายอินเทอร์เน็ตหลักของบริษัทเข้ากับวงจรสื่อสารภายในประเทศ เพื่อให้ลูกค้า

สามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต (Internet
Service Provider: ISP) รายอื่นในประเทศได้อย่างรวดเร็ว ผ่านเครือข่ายหลัก 3 แห่ง
ได้แก่

1. เครือข่ายโครงการข้อมูลวิจัยอินเทอร์เน็ต (Internet Information Research/IIR)
ของ สวทช.

บริษัทเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
(LAN) เนื่องจากตั้งอยู่ในอาคารเดียวกัน ทั้งสองเครือข่ายเชื่อมต่อกันที่ความเร็ว200+200 Mbps
(หมายถึง ความกว้างของวงจรขาเข้า+ความกว้างของวงจรขาออก)

2. เครือข่าย National Internet Exchange (NIX) ของ กสท.

บริษัทเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วนำแสง
ที่ความเร็ว 1.5+1.5 Gbps

3. เครือข่าย National Internet Exchange (NIX) ของ ทีโอที

บริษัทเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วนำแสง
ที่ความเร็ว 2 + 2 Gbps

ส่วนเชื่อมต่อวงจรระหว่างประเทศ (International Connectivities)

บริษัทเชื่อมต่อเครือข่ายอินเทอร์เน็ตหลักของบริษัทไปยังเครือข่ายอินเทอร์เน็ตต่างประเทศครอบคลุมพื้นที่ทั่วโลก
ให้บริการด้วยความเร็วรวมที่สูงถึง 450+450 Mbps แบบส่งสัญญาณได้ทั้งสองทาง
คือทั้งขาเข้าและขาออก (full duplex) โดยการเชื่อมต่อวงจรระหว่างประเทศ ดังต่อไปนี้

1. การเชื่อมต่อผ่านระบบเคเบิ้ลใยแก้วนำแสงของ Singapore Telecomunication Ltd.
(Singtel)

บริษัทเชื่อมต่อเครือข่ายอินเทอร์เน็ตหลักเข้ากับ Singtel ผ่านทางระบบเคเบิ้ลใยแก้วนำแสง
ที่ความเร็ว 200+200 Mbps ออกจากเครือข่ายอินเทอร์เน็ตของประเทศสิงคโปร์
ไปยังเครือข่ายอินเทอร์เน็ตทั่วโลก

2. การเชื่อมต่อผ่านระบบเคเบิ้ลใยแก้วนำแสง ผ่านศูนย์แลกเปลี่ยนข้
อมูลอินเทอร์เน็ตระหว่างประเทศ (International Internet Gateway/ IIG) ของ กสท.

บริษัทเชื่อมต่อเครือข่ายอินเทอร์เน็ตหลักเข้ากับ IIG ผ่านทางระบบเคเบิ้ลใยแก้วนำแสง
ที่ความเร็ว 250+250 Mbps ของกสท.ไปยังเครือข่ายอินเทอร์เน็ตทั่วโลก

3.2 กลุ่มธุรกิจของบริษัท

บริษัทแบ่งกลุ่มธุรกิจตามลักษณะการให้บริการ ออกเป็น 2 ลักษณะดังนี้

1)  การให้บริการเชื่อมต่ออินเทอร์เน็ต (Full Internet Access Business)

2)  การให้บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
    Solutions)

1) บริการเชื่อมต่ออินเทอร์เน็ต (Full Internet Access Business)

บริษัทดำเนินธุรกิจหลัก คือเป็นผู้ให้บริการเชื่อมต่ออินเทอร์เน็ตให้กับลูกค้า
สามารถให้บริการอินเทอร์เน็ตที่หลากหลาย เพื่อรองรับความต้องการของลูกค้าในหลาย ๆ รูปแบบ
ทั้งจากกลุ่มลูกค้าธุรกิจและส่วนบุคคล ปัจจุบันบริษัทมีสำนักงานสาขาทั้งสิ้น 8 สาขา ได้แก่
สาขาเชียงใหม่ พิษณุโลก นครราชสีมา ขอนแก่น พัทยา สุราษฎร์ธานี หาดใหญ่ และภูเก็ต
เพื่อให้บริการลูกค้าได้ครอบคลุมทั่วทั้งประเทศ

การให้บริการเชื่อมต่ออินเทอร์เน็ตของบริษัท แบ่งตามประเภทของลูกค้าออกเป็น 2 กลุ่มคือ
บริการเชื่อมต่ออินเทอร์เน็ตเพื่อธุรกิจ (Business Access)
และบริการเชื่อมต่ออินเทอร์เน็ตส่วนบุคคล (Home Access) รายละเอียดแต่ละกลุ่มบริการ มีดังนี้

1.  Business Access กลุ่มบริการเชื่อมต่ออินเทอร์เน็ตเพื่อธุรกิจ

บริษัทให้บริการเชื่อมต่ออินเทอร์เน็ตเพื่อกลุ่มลูกค้าธุรกิจทั่วประเทศ
ผ่านช่องทางการเชื่อมต่อที่หลากหลายของบริษัท
โดยคำนึงถึงลักษณะการใช้งานและความต้องการของลูกค้าเป็นสำคัญ
เพื่อให้เกิดประสิทธิภาพสูงสุดในการใช้งานบริการเชื่อมต่ออินเทอร์เน็ตเพื่อธุรกิจของบริษัทจึงเป็นบริการที่มีคุณภาพสามารถรับส่งข้อมูลได้รวดเร็วและมีเสถียรภาพสูง
บริการของบริษัทได้รับการยอมรับ
และความไว้วางใจจากกลุ่มลูกค้าธุรกิจเป็นอย่างดีโดยเฉพาะองค์กรขนาดใหญ่ของประเทศ

บริการเชื่อมต่ออินเทอร์เน็ตเพื่อกลุ่มลูกค้าธุรกิจของบริษัท
สามารถแบ่งตามช่องทางการเชื่อมต่อระบบอินเทอร์เน็ตและบริการเสริมพิเศษ มีดังต่อไปนี้

-   เครือข่ายใยแก้วนำแสง MetroLAN

เพื่อให้บริการอินเทอร์เน็ตความเร็วสูง MetroLAN ผ่านระบบเครือข่ายใยแก้วนำแสง
ครอบคลุมพื้นที่การให้บริการมากกว่า 1 ล้านตารางเมตร ด้วยเทคโนโลยี Ultra hi-speed
Internet ที่ความเร็วสูงถึง 100 Mbps มั่นใจในคุณภาพการให้บริการตลอด 24 ชั่วโมง
เป็นระบบที่คิดค้นขึ้นมาโดยเฉพาะเพื่อให้บริการแก่กลุ่มลูกค้าธุรกิจที่ตั้งอยู่ตามอาคารสำนักงานชั้นนำในย่านธุรกิจของเขตกรุงเทพมหานครและปริมณฑล

ระบบเครือข่ายใยแก้วนำแสง MetroLAN
ถูกออกแบบมาเพื่อรองรับปริมาณการใช้งานเป็นจำนวนมาก สามารถรองรับการใช้งานระบบ
Wireless และระบบข้อมูลแบบมัลติมีเดีย ได้แก่ รูปภาพ และเสียง เพื่อใช้บริการต่าง ๆ
ดังต่อไปนี้ได้ เช่น Video Streaming, Video Conference, Voice Over IP, Online
data back-up, Virtual Private Network, e-learning เป็นต้น
รวมทั้งเทคโนโลยีและบริการเสริมใหม่ๆ ที่จะเกิดขึ้นในอนาคต

ในปี 2551 บริษัทมุ่งมั่นที่จะขยายเครือข่ายการให้บริการ MetroLAN ออกไปอีกอย่างต่อเนื่อง
โดยการร่วมมือกับพันธมิตรทางธุรกิจของบริษัท

-   สายวงจรเช่า (Leased line)

เพื่อให้บริการเชื่อมต่ออินเทอร์เน็ตความเร็วสูงผ่านสายวงจรเช่า (Leased line) ทุกประเภท
เหมาะสำหรับกลุ่มลูกค้าธุรกิจที่จำเป็นต้องใช้อินเทอร์เน็ตในการประกอบธุรกรรมต่าง ๆ
มีความเร็วตั้งแต่

64 kbps ขึ้นไป พร้อมให้บริการ IP address และโดเมนเนมเป็นของตนเอง
สามารถเชื่อมต่ออินเทอร์เน็ตได้ทั้งในและนอกประเทศตลอด 24 ชั่วโมง
มีความยืดหยุ่นสามารถปรับรูปแบบบริการได้ตามความต้องการของลูกค้าแต่ละราย บริการของบริษัท
คือ Corportate Node

-   สายโทรศัพท์ (ADSL)

เพื่อให้บริการเชื่อมต่ออินเทอร์เน็ตบรอดแบนด์ความเร็วสูงด้วยช่องสัญญาณและเครือข่ายขนาดใหญ่ของบริษัทผ่านสายโทรศัพท์
ซึ่งเป็นการเชื่อมต่ออินเทอร์เน็ตตลอดเวลาและมีเสถียรภาพด้วยระบบการเชื่อมต่อแบบ Always On
เลือกระดับความเร็วได้ตามที่ต้องการที่ความเร็วสูงสุดถึง 4 Mbps พร้อมให้บริการ Fixed IP
รองรับการใช้งาน และบริการเสริมต่าง ๆ เพื่อให้บริการกลุ่มลูกค้าธุรกิจได้แบบครบวงจร

บริการของบริษัทได้แก่ Inet-Broadband Corporate
สามารถเลือกระดับความเร็วตามการใช้งาน

ที่ความเร็วตั้งแต่ 64-512 Kbps และ Broadband Plus
เป็นบริการเชื่อมต่ออินเทอร์เน็ตของบริษัทที่ดำเนินงานร่วมกับ ทีโอที
เลือกระดับความเร็วตามการใช้งาน ที่ความเร็วตั้งแต่ 256 Kbps-4 Mbps
นอกจากนี้ได้จัดเตรียมสิทธิพิเศษต่าง ๆ ในการใช้งานเพื่อผู้ใช้บริการ เช่น
สามารถสร้างโดเมนเนมเพื่อรองรับการขยายงานในโลก e-Businessได้ไม่จำกัด
การใช้งานโดยไม่จำกัดจำนวนชั่วโมงด้วยระบบเหมาจ่ายรายเดือน
พร้อมด้วยบริการช่วยเหลือและให้คำปรึกษาจากทีมผู้เชี่ยวชาญตลอด 24 ชั่วโมง

-   บริการเสริมพิเศษ (Value Added Service) ได้แก่

- International Roaming เป็นบริการเสริมที่เกิดจากความร่วมมือระหว่างบริษัท และ Ipass
Inc. เพื่ออำนวยความสะดวกให้ผู้ใช้บริการ
สามารถเชื่อมต่ออินเทอร์เน็ตในการติดต่อสื่อสารได้จากทั่วทุกมุมโลก ปัจจุบัน International
Roaming เปิดให้บริการเฉพาะลูกค้าส่วนบุคคล
สามารถรองรับการเชื่อมต่ออินเทอร์เน็ตในต่างประเทศด้วยบัญชีอินเทอร์เน็ตเดียวกับที่ใช้อยู่ในประเทศไทย

2.  Home Access: กลุ่มบริการเชื่อมต่ออินเทอร์เน็ตส่วนบุคคล

บริษัทให้บริการกลุ่มลูกค้าส่วนบุคคล
มีช่องทางการเชื่อมต่อระบบอินเทอร์เน็ตของบริษัทผ่านเครื่องโมเด็มและสายโทรศัพท์
เป็นบริการที่เน้นการใช้งานสำหรับบุคคลธรรมดาที่อยู่ตามบ้าน การให้บริการ ระบบ Dial Up
ของบริษัทได้แก่ Internet Package และการให้บริการระบบ ADSL ของบริษัทได้แก่
Broadband ADSL Personal Plus
บริษัทมีช่องทางการจำหน่ายครอบคลุมทุกพื้นที่ในประเทศผ่านระบบเครือข่ายร้านค้าสะดวกซื้อ
และผ่านทางสำนักงานสาขาทั้ง 8 แห่งทั่วประเทศ

2) การให้บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

นอกจากธุรกิจหลักของบริษัท คือเป็นผู้ให้บริการเชื่อมต่ออินเทอร์เน็ตแล้ว
บริษัทได้คำนึงถึงความต้องการบริการอื่น ๆ ทางด้านเทคโนโลยีสารสนเทศและการสื่อสารของลูกค้า
เพื่อสนับสนุนและส่งเสริมการดำเนินธุรกิจในยุคปัจจุบันให้เกิดความคล่องตัว
และเกิดประสิทธิภาพสูงสุดในการทำงาน

บริษัทจึงมุ่งคิดค้นและพัฒนาบริการใหม่ ๆ
บนระบบเครือข่ายโครงสร้างพื้นฐานของบริษัทโดยทีมงานที่มีความเชี่ยวชาญและประสบการณ์ในงานดังกล่าวเป็นผู้ดำเนินการร่วมกับพันธมิตรทางธุรกิจของบริษัท
เช่น สวทช. ทีโอที กสท. และบริษัทไอทีชั้นนำอื่น ๆ
เกิดเป็นบริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions) 4 กลุ่มหลัก รายละเอียดแต่ละกลุ่มบริการมีดังนี้

1. ศูนย์จัดเก็บข้อมูล (INET data center: IDC)

ศูนย์จัดเก็บข้อมูลของบริษัทตั้งอยู่ที่อาคาร ไทยซัมมิททาวเวอร์ มีพื้นที่ให้บริการรวมทั้งสิ้น 1,000
ตารางเมตร จัดตั้งขึ้นมาเพื่อให้บริการรับฝากอินเทอร์เน็ตบนเครือข่ายหลักความเร็วสูงที่สมบูรณ์แบบ
(Gigabit Backbone) โดยการจัดสรรพื้นที่เพื่อเก็บ Servers มีระบบจัดการมาตรฐานสากล

ระบบต่าง ๆ
ที่บริษัทจัดเตรียมไว้เพื่อรองรับการทำงานและให้เกิดความปลอดภัยสูงสุดต่อข้อมูลของลูกค้า ได้แก่
ระบบรักษาความปลอดภัย เช่น จัดให้มีการสแกนฝ่ามือและใช้บัตรผ่านเพื่อเข้า-ออกพื้นที่

การบริหารเครือข่ายแบบ Proactive เช่น จัดให้มีทีมงานดูแลระบบตลอด 24
ชั่วโมงและระบบป้องกันภัย เช่น ระบบสำรองไฟฟ้าด้วยเครื่องกำเนิดไฟฟ้าที่ทำงานอัตโนมัติ
ระบบสำรองข้อมูลทั้งแบบ Online และ Offline เป็นต้น

บริการหลัก ๆ ที่บริษัทให้บริการคือบริการServer co-location เป็นบริการให้เช่าพื้นที่วาง
Server ไว้ในส่วน Shared rack พร้อมดูแลระบบแบบครบวงจร และบริการ Dedicated
server เป็นบริการให้เช่า Server พร้อมระบบ Software

2. Banking & Financial Solutions

บริการเพื่อทำธุรกรรมทางการเงินที่ต้องการความปลอดภัยและรวดเร็วของระบบสูงสุด
ด้วยระบบเครือข่ายอินเทอร์เน็ตความเร็วสูงของบริษัท
ซึ่งเชื่อมต่อกับระบบเครือข่ายอิเล็กทรอนิกส์ของสถาบันการเงินชั้นนำแบบครบวงจรเช่น เครือข่าย
EDC Network Pool ซึ่งระบบถูกออกแบบขึ้นมาเพื่อรองรับการเชื่อมต่อทุกรูปแบบ เช่น
ผ่านสายโทรศัพท์ (PSTN) ผ่านเครือข่ายอินเทอร์เน็ต (TCP/IP)
และผ่านสัญญาณโทรคมนาคมแบบเซลลูล่า (GPRS) ตั้งแต่ปี 2547
ที่บริษัทเริ่มให้บริการจนกระทั่งปัจจุบัน
บริการของบริษัทได้รับผลตอบรับเป็นอย่างดีจากสถาบันทางการเงินต่างๆ
ว่าเป็นผู้ให้บริการที่ระบบเครือข่ายมีเสถียรภาพและมีความปลอดภัยสูง

บริการหลัก ๆ ที่บริษัทให้บริการคือบริการระบบเครือข่าย EDC Network Pool
เพื่อการรับ-ส่งข้อมูลระหว่างเครื่อง EDC
เข้ากับระบบเครือข่ายอิเล็กทรอนิกส์ของสถาบันทางการเงิน บริการ Terminal Line
Encryption บริการล้ำสมัยเพื่อความปลอดภัยของข้อมูลการรับชำระเงินบนระบบเครือข่าย EDC
Network Pool บริการ Terminal เพื่อให้เช่า
จำหน่ายและติดตั้งเครื่องรับชำระเงินด้วยบัตรเครดิต บริษัทมีเครื่องรับชำระเงินหลาย ๆ
ประเภทเพื่อให้เหมาะสมกับความต้องการของลูกค้า เช่น แบบไม่ต้องสัมผัสกับเครื่อง
(Contactless Terminal) แบบไร้สายที่ใช้สัญญาณโทรคมนาคม (Mobile/Wireless
Terminal) และบริการเสริมต่าง ๆ
โดยการพัฒนาโปรแกรมประยุกต์เพื่อเพิ่มมูลค่าให้แก่ธุรกรรมทางการเงินของลูกค้า (Value Added
Application) ตามความต้องการของลูกค้า เช่น โปรแกรมบริหารบัตรเติมน้ำมันให้แก่องค์การ
(Fleet Card Application)

3. e-Business & Media Services

บริการที่ออกแบบมาเพื่อตอบสนองความต้องการของลูกค้า
และแนวคิดหลักของบริษัทซึ่งต้องการนำทรัพยากรที่มีอยู่มาบูรณาการ (Integrated)
เพื่อให้ได้บริการใหม่ ๆ บริการที่ได้คือ บริการวางแผนสื่ออิเล็กทรอนิกส์แบบครบวจร
ตั้งแต่การออกแบบและจัดทำเว็บไซต์ รวมถึงบริการเสริมต่าง ๆ
ให้เหมาะสมกับการใช้งานของลูกค้า นอกจากนี้ยังให้บริการวางแผนโฆษณาประชาสัมพันธ์
กิจกรรมทางการตลาดออนไลน์ทุกรูปแบบผ่านเครือข่ายอินเทอร์เน็ตด้วยระบบการสื่อสารแบบสองทาง
(Interactive)

บริการหลัก ๆ ที่บริษัทให้บริการคือบริการระบบรับสมัครบุคลากรผ่านอินเทอร์เน็ต
ให้บริการแก่องค์กรใหญ่ ๆ เพื่อรองรับการรับสมัครบุคลากร
หน่วยงานรัฐบาลที่สำคัญที่บริษัทได้ให้บริการคือสำนักงานคณะกรรมการข้าราชการพลเรือน
บริการเว็บไซต์อิเล็กทรอนิกส์ Thai.com เพื่อให้เช่าพื้นที่บนเว็บไซต์ Thai.com
ซึ่งเป็นเว็บไซต์อิเล็กทรอนิกส์ที่สมบูรณ์แบบที่รวบรวมสินค้าและบริการหลากหลายประเภทไว้ด้วยกัน
ใช้ระบบการจัดการร้านค้า ระบบการชำระเงินและจัดส่งสินค้าแบบครบวงจร
ภายใต้วัตถุประสงค์คือเพื่อเปิดโอกาสให้ผู้ประกอบการทุก ๆ
ขนาดมีช่องทางการค้าแบบใหม่ที่ไม่ต้องจำกัดด้วยเวลาหรือสถานที่ สามารถดำเนินการได้ง่าย ๆ
และสะดวกสบาย และDreamcalling.com เป็นเว็บไซต์ที่พัฒนาขึ้นมาตามแนวคิด Web2.0
เริ่มต้นจากการสร้าง Social Network ด้านดนตรี เพื่อเป็นพื้นที่ให้คนดนตรีใช้แสดงความสามารถ
ติดต่อสื่อสารและแลกเปลี่ยนความรู้ร่วมกัน
ด้วยโครงสร้างพื้นฐานครบวงจรในอนาคตอันใกล้นี้เว็บไซต์ Dreamcalling.com
จะขยายออกไปยัง Digital Contents อื่น ๆ เช่น เกมส์ ความบันเทิง และบริการเสริมต่าง ๆ

4. Business Integration และProfessional Service

Business Integration
เป็นการให้บริการเพื่อจัดการธุรกิจบนระบบอิเล็กทรอนิกส์โดยเชื่อมโยงกระบวนการทำงานของฝ่ายต่าง
ๆ ที่เกี่ยวข้องให้ทำงานร่วมกันได้อย่างมีประสิทธิภาพ ลดการทำงานที่ซ้ำซ้อน
ให้บริการตั้งแต่รับเหมา ออกแบบ และติดตั้งระบบเทคโนโลยีสารสนเทศและการสื่อสาร
พร้อมจัดจำหน่ายอุปกรณ์ที่ใช้ในการติดตั้ง และ Professional Service
เป็นการให้บริการสำหรับความต้องการเฉพาะอย่างของผู้ใช้บริการ
ซึ่งเป็นส่วนขยายของการให้บริการแบบครบวงจรของธุรกิจ Business Integration
โดยเฉพาะสำหรับธุรกิจสมัยใหม่ที่ต้องการเสริมสร้างศักยภาพในการประกอบธุรกิจ และต้องการใช้
นวัตกรรมระบบเทคโนโลยีสารสนเทศและการสื่อสารเข้าช่วยในการดำเนินธุรกิจของตน

โครงการระบบสารสนเทศภูมิศาสตร์ (GIS)
เป็นโครงการบินถ่ายภาพทางอากาศที่อยู่ระหว่างการดำเนินการ
บริษัทได้ร่วมมือกับพันธมิตรเพื่อผลิตเป็นแผนที่ฐาน (Digital Base Map) ของพื้นที่เขตกรุงเทพ
มหานคร โดยใช้เทคโนโลยีการบินถ่ายภาพทางอากาศด้วยระบบ LIDAR (Light Detection
and Ranging) ซึ่งเป็นการบินถ่ายภาพดิจิทอลทางอากาศ พร้อมกับการเก็บข้อมูล
แสดงระดับพื้นผิวมีข้อดีเหนือกว่าระบบการบินถ่ายภาพด้วยระบบอื่น ๆ
ภาพถ่ายที่ได้ให้รายละเอียดในระดับมาตราส่วน 1:1,000 และสามารถขยายได้สูงถึง 1:500
แสดงผลเป็นภาพสีและสามารถนำมาผ่านกระบวนการขั้นสูง เพื่อพัฒนาเป็นภาพสามมิติ (3D)
ซึ่งช่วยให้ข้อมูลที่จะทำการวัด มีความถูกต้องแม่นยำสูงมาก

คาดว่าจะดำเนินการถ่ายภาพเสร็จสิ้นในปี 2551
และมีแผนจะนำภาพถ่ายที่ได้ไปเสนอขายให้แก่หน่วยงานของภาครัฐและภาคเอกชนต่อไป

กิจกรรมเพื่อสังคม

บริษัทได้มีการจัดสรรบุคลากรและทรัพยากรไอทีในการริเริ่มพัฒนาเครือข่ายแลกเปลี่ยน
และการแจ้งเตือนภัยพิบัติ OpenCARE (Open Exchange for Collaborative Activities
in Response to Emergencies) เป็นเครือข่ายออนไลน์ ที่ครอบคลุมตั้งแต่อินเทอร์เน็ต
วงจรโทรศัพท์ รวมถึงวิทยุโทรคมนาคม เพื่อไม่ให้เกิดช่องว่างในการเชื่อมต่อ หรือเข้าถึงข้อมูล
ทำหน้าที่เป็นโครงข่ายรองรับการเชื่อมต่อข้อมูลแจ้งเตือนภัยพิบัติจากหน่วยงานต่าง ๆ
ตั้งแต่ระดับประเทศไปจนถึงระดับประชาชน ซึ่งเป็นแนวคิดที่มีจุดเริ่มต้นจากเหตุภัยพิบัติสึนามิในปี
2547 ที่ก่อให้เกิดความสูญเสียครั้งในใหญ่ในพื้นที่กว่า 13 ประเทศในแถบมหาสมุทรอินเดีย
รวมทั้งพื้นที่ 6 จังหวัดในภาคใต้ของประเทศไทย
เนื่องจากขาดการแจ้งเตือนล่วงหน้าและการประสานงานที่ไม่มีประสิทธิภาพ ระบบ OpenCARE
จะทำงานโดยมีการรับส่งข้อมูลผ่านซอฟต์แวร์ที่เรียกว่า Plugin ซึ่งทำหน้าที่แปลงข้อมูลระหว่าง
OpenCARE กับระบบภายนอก การส่งข้อมูลผ่านเครือข่ายนี้จึงเป็นลักษณะ 2
ทางคือผู้ส่งข้อมูลสามารถเปลี่ยนสถานะเป็นผู้รับข้อมูล
และผู้รับข้อมูลสามารถเปลี่ยนสถานะเป็นผู้ส่งข้อมูลได้ในขณะเดียวกัน

OpenCARE
นับเป็นเครือข่ายที่มีประโยชน์ต่อภาพรวมในด้านสังคมและเศรษฐกิจในการป้องกันความสูญเสียที่จะเกิดขึ้นจากภัยพิบัติในรูปแบบต่าง
ๆ
โดยบริษัทได้รับการสนับสนุนจากศูนย์เทคโนโลยีอิเล็กทรอนิกส์และคอมพิวเตอร์แห่งชาติในการผลักดันเครือข่าย
OpenCARE
สู่ระดับโลกจนได้รับการยอมรับในเวทีโลกอย่างกว้างขวางและจะเป็นเครือข่ายการสื่อสารที่จะเป็นประโยชน์ระดับโลกได้ในอนาคตนอกจากการเชื่อมต่อใช้งานในประเทศแล้ว
ได้มีการเข้าไปเชื่อมต่อระบบ OpenCARE กับระบบเตือนภัยของประเทศต่าง ๆ
และเปิดโอกาสให้ประเทศอื่นเชื่อมต่อด้วย เช่น ประเทศสหรัฐอเมริกา ญี่ปุ่น
นอกจากนี้ยังมีประเทศอื่นๆ สนใจนำระบบ OpenCARE
ไปใช้ในการเตือนภัยภายในประเทศของตนด้วย

สำหรับกิจกรรมด้านการศึกษา
บริษัทยึดมั่นสร้างสรรค์และจรรโลงสังคมไทยด้วยการประยุกต์ใช้เทคโนโลยีสารสนเทศและการสื่อสารที่เป็นประโยชน์มาพัฒนา
และส่งเสริมการเรียนรู้แก่เยาวชนไทย ดังโครงการ “ก้าวสู่วิชาชีพ เว็บมาสเตอร์ (INET Young
Webmaster Camp)” ที่บริษัทได้ร่วมมือกับสมาคมผู้ดูแลเว็บไทย (Thai Webmaster
Association) จัดทำกิจกรรมต่อเนื่องเป็นปีที่ 4
เพื่อเป็นเวทีในการสร้างโอกาสให้กับเยาวชนไทยทั่วประเทศได้แสดงศักยภาพอย่างเต็มที่ในการแสดงความคิดสร้างสรรค์
และเสริมสร้างประสบการณ์นอกห้องเรียนสู่การเป็นเว็บมาสเตอร์มืออาชีพที่ดี มีจริยธรรม
ซึ่งจะเป็นรากฐานสำคัญในการพัฒนาสังคมและประเทศชาติให้เจริญรุดหน้าต่อไป

มาตรฐานระดับสากล ISO 9001 : 2000

ด้วยปณิธานที่จะมุ่งมั่นพัฒนา และเสริมศักยภาพบริการที่ดีที่สุดเพื่อตอบสนองความต้องการแก่ลูกค้า
ส่งผลให้บริษัทได้รับการรับรองระบบคุณภาพมาตรฐานระดับสากล ISO 9001:2000
มาอย่างต่อเนื่องเป็นปีที่ 7
ซึ่งบริษัทถือเป็นผู้ให้บริการอินเทอร์เน็ตรายแรกและรายเดียวของประเทศที่ได้รับการรับรองระบบคุณภาพครอบคลุมบริการหลักทั้ง
3 ประเภทคือ บริการอินเทอร์เน็ตระดับองค์กร (Corporate Node) บริการMetroLAN
และศูนย์จัดเก็บข้อมูล (INET Data Center: IDC)

3.3 สิทธิในการประกอบธุรกิจของบริษัท

กสท. อนุญาตให้บริษัทดำเนินการให้บริการอินเทอร์เน็ต
ตามเงื่อนไขที่ระบุไว้ในสัญญาดำเนินการให้บริการอินเทอร์เน็ต โดยมีสาระสำคัญของสัญญาดังต่อไปนี้

+-----------------------+----------------------------------------------+
| ชื่อสัญญา                | สัญญาดำเนินการให้บริการอินเทอร์เน็ต (Internet)      |
+-----------------------+----------------------------------------------+
| คู่สัญญา                 | ระหว่าง บริษัท กสท โทรคมนาคม จำกัด (มหาชน)       |
|                       | (“กสท.”)                                     |
|                       |                                              |
|                       | และบริษัท อินเทอร์เน็ตประเทศไทย จำกัด (มหาชน)      |
|                       | (“บริษัท”)                                     |
+-----------------------+----------------------------------------------+
| วันที่ทำสัญญา             | 9 ตุลาคม 2540                                 |
+-----------------------+----------------------------------------------+
| สรุปสาระสำคัญของสัญญา    | -   กสท.                                     |
|                       |     อนุมัติให้บริษัทดำเนินการให้บริการอินเทอร์เน็ตแก     |
| การให้บริการอินเทอร์เน็ต   | ่ผู้ใช้บริการที่ติดตั้งอุปกรณ์ในประเทศไทยตามเงื่อนไขในสัญญา |
|                       |     ตลอดจนกฎหมาย มติคณะรัฐมนตรี ข้อบังคับ ระเบียบ   |
|                       |     คำสั่ง และนโยบายของกสท.                    |
|                       |                                              |
|                       | -   บริษัทต้องเช่าข่ายบริการโทรคมนาคมของกสท.       |
|                       |                                              |
|                       |  แต่กสท.อาจอนุญาตให้บริษัทเช่าข่ายบริการจากหน่วยงานอื่น |
|                       |     ซึ่งมีขอบเขตการให้บริการเฉพาะในประเทศไทย      |
|                       |     ทั้งนี้บริษัทจะต้องให                           |
|                       | ้บริการอินเทอร์เน็ตโดยผ่านข่ายบริการโทรคมนาคมของกสท. |
|                       |     หรือหน่วยงานที่กสท. อนุญาตดังกล่าวเท่านั้น         |
+-----------------------+----------------------------------------------+
| กา                    |   บริษัทต้องไม่ดำเนินการให้บริการหรือกระทำการใด ๆ    |
| รดำเนินงานและจัดให้บริการ |   อันเป็นการแข่งขันกับกิจกรรมหรือบริการหลักของกสท.    |
|                       |   ซึ่งได้แก่ บริการโทรศัพท์ระหว่างประเทศ             |
|                       |   การจัดหาแ                                   |
|                       | ละการจัดโครงข่ายที่ใช้ในการสื่อสารในและระหว่างประเทศ |
|                       |   และกิจกรรมบริการอื่นที่กสท.                      |
|                       |   กำหนดให้เป็นกิจกรรมบริการหลักของกสท. ทั้งนี้กสท.    |
|                       |   เป็นผู้วินิจ                                    |
|                       | ฉัยว่ากิจกรรมหรือบริการใดเป็นกิจกรรมบริการหลักของกสท. |
|                       |   และให้คำวินิจฉัยของกสท. ดังกล่าวถือเป็นที่สุด         |
+-----------------------+----------------------------------------------+
| ระยะเวลาการดำเนินการ   |   กสท.                                       |
|                       |   ยินยอมให้บริษัทเป็นผู้ดำเนินกา                     |
|                       | รให้บริการตามสัญญานี้จนกว่าคณะรัฐมนตรีจะมีมติให้เลิกบริษัท |
|                       |   โดยเริ่มนับตั้งแต่วันแรกที่เปิดให้บริการ               |
+-----------------------+----------------------------------------------+

สิทธิใบอนุญาตการให้บริการของบริษัท แมนดาลา คอมมูนิเคชั่น จำกัด

ตามที่บริษัท แมนดาลา คอมมูนิเคชั่น จำกัด ซึ่งเป็นบริษัทย่อยของบริษัท อินเทอร์เน็ตประเทศไทย
จำกัด (มหาชน) ได้เริ่มประกอบธุรกิจให้บริการอินเทอร์เน็ต
โดยรับใบอนุญาตในการให้บริการอินเทอร์เน็ตจากกทช. ตั้งแต่วันที่ 16 กุมภาพันธ์ 2551 ถึงวันที่
15 กุมภาพันธ์ 2552 เป็นใบอนุญาตแบบที่หนึ่ง ประเภทไม่มีโครงข่ายโทรคมนาคมเป็นของตนเอง
(เช่าใช้ผ่านโครงข่ายโทรคมนาคมของผู้ให้บริการอื่น)
โดยได้อธิบายรายละเอียดขอบเขตบริการไว้ในหัวข้อที่ 5 เรื่องทรัพย์สินที่ใช้ในการประกอบธุรกิจ
ข้อ (3) นโยบายการลงทุนในบริษัทย่อย บริษัทร่วมและบริษัทที่เกี่ยวข้อง

3.4 การตลาดและสภาวะการณ์แข่งขัน

วิสัยทัศน์ (Vision) To make “Information finds you” a reality

ภารกิจ (Mission) ใช้นวัตกรรมและเทคโนโลยีสื่อสารข้อมูลที่มีคุณค่าสูง
เพื่อตอบสนองต่อการดำเนินชีวิต และธุรกิจสมัยใหม่ ก่อให้เกิดประโยชน์สูงสุดต่อผู้มีส่วนเกี่ยวข้อง
(Stakeholders)

-   กลยุทธ์ในการแข่งขันของบริษัท

  1. การตอกย้ำภาพลักษณ์ของบริษัทในการเป็น Dependable Expert
  เพื่อให้บริษัทสามารถแข่งขันในธุรกิจการให้บริการไอซีที ซึ่งมีการเปลี่ยนแปลงอย่างรวดเร็ว
  บริษัทได้ดำเนินการตอกย้ำภาพลักษณ์ของบริษัทในการเป็น Dependable Expert
  อย่างต่อเนื่องโดยมุ่งเน้นภาพลักษณ์ที่มีความคล่องตัวสูง
  สามารถปรับเปลี่ยนให้เข้ากับสภาวะแวดล้อมได้อย่างรวดเร็ว
  และตอบสนองต่อความต้องการของลูกค้าได้อย่างทันท่วงที
  การสร้างภาพลักษณ์ดังกล่าวจะดำเนินการไปพร้อม ๆ กันทั้งภายในและภายนอกบริษัท
  เพื่อเป็นการนำเสนอภาพลักษณ์ที่แท้จริงของบริษัทที่มีความยั่งยืน
  อันจะทำให้ลูกค้าสามารถมองเห็นและซึมซับตัวตนที่ชัดเจนของบริษัทได้ในระยะยาว

  2. การปรับปรุงคุณภาพของสินค้าและการให้บริการอย่างต่อเนื่อง
  ในปัจจุบันบริษัทวางตำแหน่งสินค้าและบริการของบริษัทอยู่ในระดับพรีเมี่ยม
  โดยเน้นคุณภาพในการให้บริการและการให้บริการหลังการขายที่ดี
  เพื่อหลีกเลี่ยงการแข่งขันด้านราคาเพียงอย่างเดียว
  ในปีที่ผ่านมาบริษัทมีการปรับปรุงและพัฒนาระบบโครงข่ายอย่างต่อเนื่อง
  เพื่อสามารถตอบสนองความต้องการของลูกค้าได้ดีขึ้นและมีขนาดเพียงพอต่อการให้บริการ
  สำหรับการให้บริการหลังการขาย บริษัทมีการพัฒนาคุณภาพของบุคลากรอย่างต่อเนื่อง
  ทั้งในส่วนของเจ้าหน้าที่ดูแลงานขาย เจ้าหน้าที่บริการในศูนย์บริการลูกค้าผ่านทางโทรศัพท์
  (Call Center) และเจ้าหน้าที่ดูแลระบบโครงข่าย เพื่อยกระดับงานการให้บริการของบริษัท
  เพื่อให้ลูกค้าเกิดความพอใจสูงสุด
  โดยจะทำการวัดผลของการให้บริการทั้งในส่วนของโครงข่ายและการให้บริการ
  ผ่านทางการสำรวจความพึงพอใจลูกค้า (Customer Satisfaction Survery)

  3. การปรับเปลี่ยนกลยุทธ์ทางการตลาด
  บริษัทดำเนินการปรับเปลี่ยนจากเดิมที่มุ่งเน้นในด้านสินค้าและบริการของบริษัท
  (Product-Centric) ได้ปรับเปลี่ยนไปที่ความต้องการของลูกค้าเป็นหลัก
  (Customer-Centric) ซึ่งการปรับเปลี่ยนกลยุทธ์ทางการตลาดในครั้งนี้
  จะเพิ่มโอกาสในการขายสินค้าและบริการ สามารถจัดกิจกรรมทางการตลาดต่างๆ
  ให้เหมาะสมกับลูกค้าในแต่ละกลุ่มซึ่งมีความต้องการที่แตกต่างกันออกไปได้ดียิ่งขึ้น

4. การพัฒนาสินค้า และบริการใหม่ๆ พื่อตอบสนองความต้องการของลูกค้า
บริษัทดำเนินการพัฒนาไอซีทีโซลูชั่น และบริการเสริมใหม่ ๆ
เพื่อรองรับความต้องการของลูกค้าอย่างต่อเนื่อง นอกจากนี้ การพัฒนาสินค้า และบริการใหม่ ๆ
ของบริษัทยังคำนึงถึงเทคโนโลยีทีเปลี่ยนแปลงไปตลอดเวลา รวมทั้งกฎหมาย ระเบียบ
ข้อบังคับต่างๆ หน่วยงานที่เกี่ยวข้องด้วย
การดำเนินการพัฒนาดังกล่าวมีทั้งที่เกิดจากการพัฒนาโดยบุคลากรของบริษัทเอง
และโดยความร่วมมือกับพันธมิตรทางธุรกิจ เช่น Virus Scan, Spam Mail Filtering,
Network Security System, Transaction Log Management, VoIP, Multimedia
Conferencing เป็นต้น ทั้งหมดนี้เพื่อตอบสนองเป้าหมายการดำเนินงานหลักของบริษัท
คือเพื่อเป็นผู้ให้บริการเทคโนโลยีสารสนเทศแบบครบวงจรที่ลูกค้าไว้วางใจ

5. เน้นการสร้างความสัมพันธ์กับคู่ค้าในระดับต่าง ๆ ในลักษณะพันธมิตรทางธุรกิจ
บริษัทเล็งเห็นว่าความสัมพันธ์อันดีกับคู่ค้าในระดับต่าง ๆ ทำให้บริษัทมีโอกาสทางธุรกิจสูงขึ้น
ลดการแข่งขันกันเอง
แต่เป็นการร่วมมือกันทางธุรกิจเพื่อใช้ทรัพยากรและศักยภาพของแต่ละฝ่ายที่มีให้เกิดประโยชน์สูงสุด
ลดการลงทุนเพื่อรับผลประโยชน์ร่วมกัน นอกจากนี้ยังเป็นกลยุทธ์สำคัญในการขยายฐานลูกค้า
และเพิ่มส่วนแบ่งทางการตลาดในอุตสาหกรรมไอซีที

-   ลักษณะลูกค้า และกลุ่มลูกค้าเป้าหมาย

  แบ่งตามประเภทของลูกค้าออกเป็น 2 กลุ่ม ดังนี้

  1. ลูกค้าประเภทองค์กร (Corporate Account)
  ถือเป็นกลุ่มลูกค้าที่สำคัญและทำรายได้หลักให้แก่บริษัท
  เป็นลูกค้าที่มีความผูกพันและมีความเชื่อมั่นในการให้บริการของบริษัท เช่น หน่วยงานราชการ
  รัฐวิสาหกิจ บริษัทเอกชน ธนาคาร และ สถาบันทางการเงิน เป็นต้น

2. ลูกค้าประเภทบุคคล (Individual Account) กลุ่มลูกค้าที่เป็นบุคคลทั่วไป

-   สภาพการแข่งขันภายในอุตสาหกรรม

การใช้อินเทอร์เน็ตมีแนวโน้มแพร่หลายไปทั่วโลก
รวมทั้งบทบาทที่เพิ่มขึ้นของอินเทอร์เน็ตต่อชีวิตประจำวัน
ปัจจัยทั้งสองมีส่วนผลักดันให้จำนวนผู้ใช้อินเทอร์เน็ตในประเทศไทยยังขยายตัวเพิ่มขึ้นอย่างต่อเนื่อง
ในปี 2550 จำนวนผู้ใช้อินเทอร์เน็ตของไทยมีอยู่ประมาณ 9.4 ล้านราย
ศูนย์วิจัยกสิกรไทยประมาณการว่าในปี 2551 จำนวนผู้ใช้อินเทอร์เน็ตน่าจะขยายตัวเพิ่มขึ้นเป็น
10.5 ล้านราย โดยที่การเติบโตของปริมาณการใช้งานเพิ่มขึ้นอย่างต่อเนื่อง
เห็นได้จากปริมาณการขยาย Bandwidth ที่เพิ่มขึ้นอยู่ตลอดเวลาและในอัตราที่สูง ในเดือนมิถุนายน
2550 นั้นปริมาณการใช้งานอินเทอร์เน็ตระหว่างประเทศอยู่ที่ 21,329 Mbps และในประเทศอยู่ที่
93,711 Mbps ขยายตัวเพิ่มขึ้น 131.8 % และ 74.2 % ตามลำดับ จากช่วงเดียวกันในปี 2549

การเติบโตในอัตราที่สูงของผู้ใช้บริการอินเทอร์เน็ต ทำให้เกิดการแข่งขันของตลาดที่รุนแรง
ทั้งในส่วนของการให้บริการอินเทอร์เน็ตสำหรับบุคคลทั่วไป (Individual Account)
และสำหรับลูกค้าองค์กร (Corporate Account)
จะเห็นได้จากจำนวนผู้ให้บริการที่เพิ่มขึ้นอย่างต่อเนื่องภายหลังจากกทช. เปิดเสรีโทรคมนาคมในปี
2548 ในไตรมาสแรกของปี 2550
ผู้ประกอบการที่มีที่มีใบอนุญาตในการให้บริการอินเทอร์เน็ตมีอยู่สูงถึง 87 ราย
แต่มีผู้ให้บริการอย่างจริงจังประมาณ 20 กว่าราย
ในขณะที่ฐานลูกค้านั้นยังมีไม่มากนักเมื่อเปรียบเทียบกับจำนวนประชากร
ทำให้การแข่งขันส่วนใหญ่เน้นไปที่การแข่งขันทางด้านราคาเป็นหลัก

สำหรับแนวโน้มในอนาคตคาดว่าผู้ใช้บริการจะยังมีความต้องการใช้งานอินเทอร์เน็ตความเร็วสูงเพิ่มสูงขึ้นอย่างต่อเนื่อง
ในช่วงระยะเวลา 3 ปีแรกคาดว่าเทคโนโลยี ADSL
จะยังคงได้รับความนิยมเพิ่มขึ้นและเทคโนโลยีใหม่อื่น ๆ ก็จะเป็นที่รู้จักมากยิ่งขึ้น เช่น
การเชื่อมผ่านเครือข่ายใยแก้วนำแสง การเชื่อมต่ออินเทอร์เน็ตไร้สาย
และการเชื่อมต่ออินเทอร์เน็ตผ่านดาวเทียม ในขณะที่ลูกค้าที่ใช้บริการแบบ Dial-up
มีแนวโน้มลดลงอย่างต่อเนื่อง โดยรวมแล้วในปี 2551
ธุรกิจการให้บริการอินเทอร์เน็ตความเร็วสูงยังคงมีแนวโน้มที่จะเติบโตในอัตรา 20-25% เนื่องจาก
ณ ปัจจุบันจำนวนผู้ใช้บริการอินเทอร์เน็ตความเร็วสูงในประเทศยังมีอยู่ในอัตราที่ไม่สูงมากนัก
ประกอบกับตลาดในพื้นที่ต่างจังหวัดก็ยังสามารถขยายตัวได้อีกมาก
ซึ่งผู้ใช้บริการจะเลือกใช้บริการอินเทอร์เน็ตความเร็วสูงจากผู้ให้บริการที่ที่มีโครงสร้างโทรคมนาคมพื้นฐานเป็นของตนเองก่อนผู้ให้บริการรายอื่น

ราคายังเป็นปัจจัยหลักที่มีผลต่อการพิจารณาเลือกผู้ให้บริการ
และยังคงเป็นตัวแปรสำคัญที่เบี่ยงเบนการตัดสินใจของผู้ใช้บริการ
อย่างไรก็ตามผู้ใช้บริการยังให้ความสำคัญกับความมีเสถียรภาพของระบบเชื่อมต่อ
การให้บริการหลังการขาย และบริการเสริมต่างๆที่บริษัทมอบให้
อันเป็นเครื่องมือสำคัญที่ช่วยเสริมให้การทำธุรกิจของผู้ใช้บริการมีประสิทธิภาพ ลดต้นทุนได้มาก

ในส่วนของการให้บริการติดตั้งและพัฒนาระบบเทคโนโลยีสารสนเทศ (ICT Solution) นั้น
ส่วนใหญ่ยังคงเน้นไปในทางระบบที่ช่วยลดค่าใช้จ่ายในการดำเนินงานและเพิ่มประสิทธิภาพในการทำงานโดยใช้ระบบไอที
บริการที่ได้รับความนิยมเป็นอย่างสูง ได้แก่ ระบบรักษาความปลอดภัยของเน็ตเวิร์ค(Network
Security) ต่างๆ เช่น Anti-Virus Anti-Spam หรือ Firewall ที่มีให้เลือกหลายรูปแบบ
บริการโทรศัพท์ผ่านระบบอินเทอร์เน็ต (Voice over IP)
ที่เข้ามามีบทบาทในการลดค่าใช้จ่ายในการติดต่อสื่อสารมากขึ้นเรื่อย ๆ
อย่างไรก็ตามบริการเหล่านี้เริ่มมีลักษณะเป็นสินค้าที่ไม่สามารถสร้างความแตกต่าง (Commodity)
มากขึ้นเรื่อย ๆ
จึงมีความจำเป็นอย่างยิ่งที่ผู้ประกอบซึ่งอยู่ในอุตสาหกรรมเดียวกันนี้จะต้องมีการพัฒนาบริการใหม่ ๆ
ออกมาหรือให้บริการโดยใช้รูปแบบทางธุรกิจ (Business Model)ใหม่ ๆ
เพื่อให้สามารถแข่งขันได้อย่างมีประสิทธิภาพ

ในปี 2551 ได้มีการประกาศใช้ พระราชบัญญัติว่าด้วยการกระทำผิดเกี่ยวกับคอมพิวเตอร์
ทำให้หน่วยงานที่เชื่อมต่ออินเทอร์เน็ตเป็น “ผู้ให้บริการ”
ซึ่งตามกฎหมายมีหน้าที่ในการเก็บข้อมูลการจราจรคอมพิวเตอร์ที่จำเป็นในการใช้ระบุตัวตนของผู้ใช้บริการได้
ทำให้เกิดความต้องการโซลูชั่นของการเก็บข้อมูลจราจรคอมพิวเตอร์
ทำให้โซลูชั่นการเก็บข้อมูลจราจรคอมพิวเตอร์จึงเป็นอีกกลุ่มหนึ่งของสินค้าและบริการที่คาดว่าจะมีการเติบโตอย่างสูงในปีนี้

-   งานที่ยังไม่ได้ส่งมอบ

- ไม่มี -